Registrul Auto Român: Alegeți un atelier autorizat pentru reparații. Peste 4.500 de controale și amenzi de 7,3 mil. lei anul trecut
Registrul Auto Român (RAR) atrage atenția posesorilor de autovehicule să aibă grijă unde își repară autovehiculul și să aleagă un atelier autorizat. Potrivit instituției, anul trecut a desfășurat peste 4.500 de acțiuni de control în toată zona de competență - ateliere de reparații, ateliere TLV, parcuri de dezmembrări -, iar pentru abaterile constatate s-au aplicat sancțiuni în valoare de 7.3 milioane de lei și s-au dispus măsuri complementare.